ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003351
ขอให้แก้ไขปัญหากลิ่นเหม็นรบกวนจากกองขยะ และ ขอให้ตรวจสอบใบอนุญาตประกอบกิจการรับทำการเก็บและขนมูลฝอยทั่วไป บริเวณถนนพัฒนาชนบท 3 แขวงคลองสองต้นนุ่น เขตลาดกระบัง กรุงเทพมหานคร จุดสังเกต อยู่ฝั่งตรงข้ามกับห้างสรรพสินค้า Jamaica park ซึ่งขยะที่กองไว้เริ่มจากหน้าที่ดินยาวจนไปถึงชายคลอง 1 (ตามผู้ร้องแจ้ง) เนื่องจากผู้ร้องแจ้งว่า เจ้าของที่ดิน (ไม่ทราบรายละเอียดที่ชัดเจน) มีพื้นที่ดังกล่าว ไว้ครอบครองพื้นที่ดิน จำนวน 70 ไร่ โดยปัจจุบันใช้ที่ดินจำนวน 10 ไร่ เป็นพื้นที่จัดเก็บขยะเป็นจำนวนมาก ให้บุคคลภายนอกเข้ามาทิ้งขยะและทำการจัดเก็บค่าบริการทิ้งขยะ ซึ่งทำเป็นระบบธุรกิจและเป็นกิจการอย่างหนึ่ง โดยมิทราบว่าพื้นที่ดังกล่าวได้รับการอนุญาตประกอบกิจการรับทำการเก็บและขนมูลฝอยทั่วไปหรือไม่ เนื่องจากปัจจุบัน วันที่ 26 มกราคม 2566 จุดทิ้งขยะดังกล่าว มีปัญหาที่ตามมา คือ ส่งกลิ่นเหม็นและฝุ่นปูนฟุ้งกระจายไปทั่วพื้นที่ ทำให้ผู้ร้องและประชาชนประสบปัญหาเป็นอย่างมาก ซึ่งประสบปัญหามาประมาณ 1 เดือนกว่าแล้ว ประกอบกับต่อไปในอนาคตเมื่อถึงช่วงฤดูฝน ฝนจะตกลงมาบนกองขยะมูลฝอย จะทำให้เกิดน้ำเสีย มีความสกปรกมาก ซึ่งจะไหลลงสู่แหล่งน้ำ ทำให้เกิดภาวะมลพิษของแหล่งน้ำได้ หากยังมีกองขยะเป็นจำนวนมากเช่นเดิม โดยไม่จัดการแก้ไขปัญหา เกรงว่าพื้นที่นาของผู้ร้องหรือพื้นที่ดินของประชาชนท่านอื่นอาจเกิดความเสียหายได้ เบื้องต้นยังไม่เคยแจ้งเรื่องไปยังหน่วยงานใด จึงประสงค์ให้หน่วยงานที่เกี่ยวข้องลงพื้นที่ เพื่อแก้ไขปัญหากลิ่นเหม็นรบกวนจากกองขยะ และ ขอให้ตรวจสอบใบอนุญาตประกอบกิจการรับทำการเก็บและขนมูลฝอยทั่วไป เพื่อบรรเทาความเดือดร้อนให้แก่ประชาชนในพื้นที่ต่อไป 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรูณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata